Държавен вестник, бр. 59, 2014 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  59
ДОГОВОР ЗА ФИСКАЛНО АГЕНТСТВО
между Република България в качеството на 
емитент и Дъ Банк Ъв Ню Йорк Мелън в ка­
чеството на фискален агент и платежен агент 
и Дъ Банк Ъв Ню Йорк Мелън (Люксембург) 
С.А. в качеството на регистратор и агент по 
пре­хвърлянето относно емитирането на об­
лигации на стойност до 1 493 000 000 евро 
(или до равностойността в щатски долари), 
емитирани на един или повече траншове, 
подписан на 21 май 2014 г. 
(Ратифициран със закон, приет от 42-то На­
родно събрание на 6 юни 2014 г. – ДВ, бр. 49 
от 2014 г. В сила от 21 май 2014 г.)
ДОГОВОР ЗА ФИСКАЛНО АГЕНТСТВО
ВЕРСИЯ ЗА ПОДПИСВАНЕ
ДАТА 21 МАЙ 2014 
РЕПУБЛИКА БЪЛГАРИЯ 
в качеството на Емитент
и
ДЪ БАНК ЪВ НЮ ЙОРК МЕЛЪН 
в качеството на Фискален агент и Платежен 
агент 
и
ДЪ БАНК ЪВ НЮ ЙОРК МЕЛЪН 
(ЛЮКСЕМБУРГ) С.А.
в качеството на Регистратор и Агент по 
прехвърлянето
ДОГОВОР ЗА ФИСКАЛНО АГЕНТСТВО 
относно емитирането на Облигации на 
стойност до 1 493 000 000 евро (или до 
равностойността в щатски долари),
емитирани на един или повече траншове
НАСТОЯЩИЯТ ДОГОВОР ЗА ФИСКАЛ­
НО АГЕНТСТВО се сключи на 21 май 2014 г. 
(„Датата на сключване“)
МЕЖДУ
(1) РЕПУБЛИКА БЪЛГАРИЯ, предста­
влявана от Министъра на финансите („Еми­
тентът“)
(2) ДЪ БАНК ЪВ НЮ ЙОРК МЕЛЪН 
чрез клон Лондон с адрес: пл. Канада № 1, 
гр. Лондон, Е14 5AL, Обединеното кралство, 
в качеството на Фискален агент и Платежен 
агент; и 
(3) ДЪ БАНК ЪВ НЮ ЙОРК МЕЛЪН 
(ЛЮКСЕМБУРГ) С.А. с адрес на управление 
ул. Южен Рюпер, сграда Вертиго – Поларис, 
Люксембург L-2453, в качеството на Регистра-
тор и Агент по прехвърлянето.
Като се има предвид, че:
(А) Емитентът предлага емитирането – на 
един или повече траншове – на Облигации, 
деноминирани в евро или щатски дола­
ри, със съвкупна номинална стойност до 
1 493 000 000 евро (или до равностойността 
на тази сума в щатски долари) (при посоче­
ните по-долу условия). Ако цялата или част 
от емисията Облигации бъде деноминирана 
в щатски долари, за целите на изчисляване и 
съблюдаване на изискването за максимален 
размер на съвкупната номинална стойност 
на Облигациите ще бъде използван прило­
жимият към датата на Ценовото допълнение 
съответен референтен обменен курс EUR/
USD (евро – щатски долар), публикуван от 
Европейската централна банка.
(Б) В съответствие със законите на Републи­
ка България, за да бъде настоящият Договор 
обвързващ спрямо Емитента, той следва да 
бъде (i) подписан от Министъра на финанси­
те на Република България („Министърът на 
финансите“) и (ii) ратифициран от Народното 
събрание на Република България със Закон 
за ратификация (както е дефиниран по-долу), 
който Закон за ратификация да е подпечатан с 
печата на Президента на Република България 
и публикуван в „Държавен вестник“ („Парла­
ментарните процедури“). След приключване 
на Парламентарните процедури настоящият 
Договор ще бъде публикуван в „Държавен 
вестник“ единствено с информативна цел.
(В) Облигациите ще бъдат емитирани като 
поименни ценни книжа, (i) всяка с номинална 
стойност 100 000 евро или с по-голяма стой­
ност, кратна на 1000 евро, ако Облигациите 
бъдат емитирани в евро или (ii) 200 000 щатски 
долара или с по-голяма стойност, кратна на 
1000 щатски долара, ако Облигациите бъдат 
емитирани в щатски долари. Облигациите 
ще бъдат удостоверени с глобален поименен 
сертификат за облигации („Глобален серти­
фикат за Облигациите“), записан на името 
на номинален представител, и депозирани в 
Общия попечител при „Юроклиър Банк“ СА/
НВ (Euroclear Bank SA/NV) („Юроклиър“) 
и „Клиърстрийм Банкинг“, сосиете аноним 
(Clearstream Banking, société anonyme). Индиви­
дуални сертификати за облигации (наричани 
заедно с Глобалния сертификат за Облигаци­
ите „Сертификатите за Облигации“), удос­
товеряващи държането на Облигации, ще се 
предоставят само при определени ограничени 
обстоятелства. Намерението на страните е 
Облигациите да се държат по начин, който 
позволява те да отговарят на изискванията 
за изпълнение на операции в Евросистемата 
(Eurosystem).
(Г) Облигациите ще бъдат предлагани и 
продавани извън САЩ при съобразяване на 
изискванията на Регламент S („Регламент S“), 
издаден в приложение на Закона за ценните 
книжа на САЩ от 1933 г., както е изменян 
и допълван („Законът за ценните книжа“); 
Облигациите не може и не следва да бъдат 
предлагани, продавани или доставяни на 
територията на САЩ или на – съответно за 
сметка или в полза на – Лица от САЩ, освен